…Прачнуўся а сёмай, зрабіў тосты з сырам, згатаваў каву і паплёўся на працу. Часу ставала, а таму замест традыцыйнай маршруткі паехаў на трамваі. Калісьці гэта быў мой любімы від транспарту, я ездзіў з аднаго канца гораду ў іншы, – з Зялёнага Луга ў Серабранку, з Мяснікова да Камсамольскага возера, – разглядаў людзей і краявіды. А бывала, заходзілі з дзяўчынай у самы канец вагону і падоўгу цалаваліся.